Πρώτος προγόμφιος άνω γνάθου

48px Μορφολογία ΔοντιώνΠρώτος προγόμφιος άνω γνάθουΗ εικόνα περιέχει πρόσθετες πληροφορίες, πλοηγηθείτε με τον δρομέα.ΠεριγραφήΧρόνος ανατολήςΜόνιμος10ο έτοςΘέση στη γνάθοΣύστημα FDIΜόνιμος14/24Ολικό μήκοςΜόνιμος21 χιλ.Μήκος μύληςΜόνιμος 8 χιλ.Μήκος ρίζαςΜόνιμος13 χιλ.Εύρος μύλης εγγύς-άπωΜόνιμος7 χιλ.Εύρος μύλης παρειοϋπερώιαΜόνιμος9 χιλ.FMA ID: 55801Anatomical terminology
Ο μόνιμος πρώτος προγόμφιος άνω γνάθου είναι οπίσθιο δόντι και ανήκει στην ομάδα των προγομφίων. Είναι το τέταρτο δόντι του οδοντικού φραγμού εκατέρωθεν της μέσης γραμμής του προσώπου, τοποθετημένο ανάμεσα στον κυνόδοντα προς την εγγύς όμορη επιφάνειά του και στον δεύτερο προγόμφιο προς την άπω όμορη επιφάνειά του. Ο προγόμφιος βοηθά στην άλεση της τροφής. Ανατέλλει κατά το δέκατο έτος. Ο νεογιλός φραγμός δεν έχει προγόμφιους.Βιολογία Α' Γυμνασίου Σελίδα 49 
 Γενικά χαρακτηριστικά 
Ο πρώτος προγόμφιος άνω γνάθου παρειακά μοιάζει με τον κυνόδοντα αν και είναι πιο κοντό δόντι. Παρειακά έχει κωδωνοειδές σχήμα ενώ η μασητική του επιφάνεια τραπεζοειδές. Το παρειακό έπαρμά του ξεκινά από μασητικά και φτάνει μέχρι τον αυχένα. Στον αυχένα παρουσιάζει δύο με τρεις επάλληλες γραμμώσεις. Η υπερώια επιφάνεια είναι μικρότερη και μοιάζει με σφαίρα λόγω της κυρτότητας που παρουσιάζει. Είναι πολύριζο δόντι καθώς έχει δύο ρίζες όπου το ακρορρίζιό τους συχνά εμφανίζει κλίση προς τα άπω. 

Οι επιφάνειες του δοντιού διακρίνονται σε:
 προστομιακή ή παρειακή (προς το μάγουλο),
 γλωσσική ή υπερώια,
 μασητική,
 εγγύς όμορη (η επιφάνεια επαφής προς το όμορο δόντι σε σχέση με τη μέση γραμμή του προσώπου),
 άπω όμορη (η απέναντι της εγγύς). 
 Ιδιαίτερα χαρακτηριστικά 
Είναι ο μόνος απ' όλους τους προγόμφιους που το εγγύς παρειακό χείλος του έχει μεγαλύτερο μήκος από το άπω και αυτό γιατί η κορυφή του παρειακού φύματος βρίσκεται περισσότερο προς τα άπω. Έχει σχεδόν πάντα αύλακα στην εγγύς όμορη ακρολοφία του.
 Διαφορές 
Πρώτου και δεύτερου προγόμφιου άνω γνάθου
Ο πρώτος προγόμφιος έχει δύο ρίζες ενώ ο δεύτερος μία. Το γλωσσικό φύμα του είναι πιο κοντό έναντι του παρειακού. Το παρειακό φύμα του είναι πιο οξύαιχμο και ο μέσος λοβός της παρειακής επιφάνειας πιο έντονος. Στον δεύτερο προγόμφιο και τα δύο φύματα έχουν το ίδιο ύψος και σπάνια υπάρχει αύλακα στην εγγύς όμορη ακρολοφία του.
 Άνω και κάτω μόνιμων πρώτων προγομφίων 
Ο πρώτος προγόμφιος άνω γνάθου είναι μεγαλύτερο δόντι και έχει δύο ρίζες ενώ ο κάτω μία. Το γλωσσικό φύμα του προγόμφιου της κάτω γνάθου είναι υποτυπώδες σε αντίθεση με του άνω.

 Φωτογραφίες 

 Δείτε ακόμα 
 Πρώτος προγόμφιος κάτω γνάθου
 Προγόμφιοι
 Άνω γνάθος
 Παραπομπές 

Κατηγορία:Δόντια